b"\n_START_ARTICLE_\nMegazostrodon rudnerae\n_START_SECTION_\nCaracter\xc3\xadstiques\n_START_PARAGRAPH_\nM. rudnerae \xc3\xa9s un dels mam\xc3\xadfers primitius semblants a musaranyes que visqueren principalment al per\xc3\xadode Jur\xc3\xa0ssic. \xc3\x89s un dels primers mam\xc3\xadfers. Les caracter\xc3\xadstiques d'aquest animal fan suposar que es tractava de l'\xc3\xbaltim pas de la transici\xc3\xb3 de cinodonts a mam\xc3\xadfers \xc2\xabaut\xc3\xa8ntics\xc2\xbb._NEWLINE_Pel registre f\xc3\xb2ssil, se sap que M. rudnerae era un animal petit, potser de nom\xc3\xa9s 10 a 12 cm de longitud, que probablement s'alimentava d'insectes, llangardaixos i una altra petita microfauna. Es pensa que potser era nocturn, car tenien el cervell m\xc3\xa9s gran que els cinodonts i les regions encarregades de l'olfacte i de l'o\xc3\xafda estaven molt desenvolupades. Aquesta caracter\xc3\xadstica li hauria donat un cert avantatge a l'hora d'evitar els petits ter\xc3\xb2podes amb els quals convivia, o per ca\xc3\xa7ar les seves preses._NEWLINE_M. rudnerae fou trobat a Lesotho el 1966 per Ione Rudner, en honor de qui fou anomenat. Fou descrit per A. W. Crompton i F. A. Jenkins, Jr. el 1968._NEWLINE_Megazostrodon \xc3\xa9s l'\xc3\xbanic g\xc3\xa8nere ben conegut de la fam\xc3\xadlia Megazostrodontidae."